text: কানু ঘোষ (জন্ম: ১৯২৯ (?) - ৪ ডিসেম্বর ১৯৯৭) একজন বিশিষ্ট সুরকার ।
  
  কানু ঘোষের আদি বাসস্থান বরিশালে । তাঁর বাবার নাম যতীন্দ্রনাথ ঘোষ ।
  
  কানু ঘোষ ১৯৪৭ খ্রিস্টাব্দে বিখ্যাত সুরকার অনিল বিশ্বাসের ডাকে মুম্বাই গিয়ে প্রথমে গণনাট্য সঙ্ঘ এবং ইয়ুথ কয়ার এ যোগ দেন । এর পাশাপাশি তিনি সলিল চৌধুরীর সহকারী হিসাবে চলচ্চিত্র ও অন্যান্য ক্ষেত্রে সঙ্গীত পরিচালনার কাজ করতে থাকেন । ষাটের দশক থেকে তিনি অল ইন্ডিয়া রেডিওর সম্মেলক গানের সাথে যুক্ত ছিলেন এবং সেই বিষয়ে গবেষণা করেছিলেন । তিনি এনসিআরটিই -র কোরাস গানের প্রশিক্ষক প্রকল্পে বিভিন্ন রাজ্যে ঘুরে ঘুরে জাতীয় সংহতির উপর বহু গানের প্রশিক্ষণ দিয়েছেন ।
  
  তিনি পেয়ার কি রাহে, নয়া জমানা, এবং বিবেক ছবির সঙ্গীত পরিচালক ছিলেন ।
  
  তথ্যসূত্র 
  সংসদ বাঙালি চরিতাভিধান - দ্বিতীয় খণ্ড - সাহিত্য সংসদ
  
  বিষয়শ্রেণী:বাঙালি সঙ্গীত পরিচালক
title: কানু ঘোষ